b'\n_START_ARTICLE_\nWaldemar Thranes gate (Oslo)\n_START_SECTION_\nBeliggenhet og historie\n_START_PARAGRAPH_\nGatenr. 1-70, vest for Uelands gate, ligger i Bydel St. Hanshaugen. \xc3\x98st for Uelands gate er Waldemar Thranes gate grense mellom bydelene Gr\xc3\xbcnerl\xc3\xb8kka (syd) og Sagene (nord)._NEWLINE_Gaten er ca. 1,2 km lang. Den g\xc3\xa5r fra Dalsbergstien p\xc3\xa5 St. Hanshaugen til Sannerbrua (over Akerselva) p\xc3\xa5 Ila. _NEWLINE_Fra 1880-tallet ble gaten bebygget fra Ullev\xc3\xa5lsveien og vestover, n\xc3\xa6rmere Alexander Kiellands plass kom det meste av bebyggelsen f\xc3\xb8rst i mellomkrigstiden. Waldemar Thranes gate har tett kvartalsbebyggelse med blandet bolig og n\xc3\xa6ring, med firmaer, butikker og spisesteder p\xc3\xa5 gateplan. Tyngdepunktene for n\xc3\xa6ring er ved krysset med Ullev\xc3\xa5lsveien, St. Hanshaugen senter (Falck Ytters plass) og Alexander Kiellands plass, blant annet med den nye g\xc3\xa5rden Kiellands Hus (boliger og kj\xc3\xb8pesenter, ferdig 2005-2007).\n_START_SECTION_\nLangs gaten\n_START_PARAGRAPH_\nBlant kjente g\xc3\xa5rder i Waldemar Thranes gate er nr. 40 (jugendg\xc3\xa5rd, 1903) og nr. 70, Ila pensjonat med serveringsstedet Tranen (nordisk nybarokk, 1921)._NEWLINE_Mellom nr. 82 og 84 st\xc3\xa5r Syverkiosken, en av de siste tradisjonelle p\xc3\xb8lsekioskene i byen.'